Portugália 1964-ben vett részt először, de első szereplésükön pont nélkül maradtak. 1994-ben Litvánia lett a második nulla ponttal debütáló ország. A sikertelen debütálást követően sem tudtak sokkal jobb eredményeket elérni. Bár első szereplésüket követően csak kétszer végeztek az utolsó helyen – ez a rekordot tartó Norvégia tíz utolsó helyéhez képest mindenképpen kevés –, az első tízben is mindössze kilencszer zártak. Olykor tíz év is eltelt két jó szereplésük között.